Bruddet på hovedledningen er sket på Tranhøjvej, der ligger nordvest for Thisted. Bruddet skete kort før klokken 16, da der blev gravet dræn ned. Da det er en hovedledning, der er sket et brud på, er der lukket for gassen, indtil skaden er udbedret. - Vi (Beredskabet, red.) er snart ved at være færdige herude, og nu har entrepenørerne taget over, fortæller Klaus Sejer Pedersen, der er indsatsleder. Han forklarer, at det har taget lidt længere tid end forventet at få gravet ned til rører, da der steg vand op, som samtidig skulle pumpes væk. - Vi har fået en tidshorisont på seks-otte timer før de er færdige med at reparere bruddet og der bliver åbnet for gassen igen, men det afhænger selvfølgelig af, hvor svært det er at ordne igen. Mens der bliver arbejdet på Tranholmvej er Klitmøllervej afspærret. Den afspærring bliver fjernet igen omkring klokken 17.15.

Opsummering:
Nordvest for Thisted er der sket et brud på en hovedgasledning. Forbrugerne må derfor undvære gas i op til otte timer.